ይህቺ እስከ ጎርጎሪዮሳዊዉ 2016ዓ,ም ድረስ የነበረችዉ አሮጌዋ ጋምቢያ ናት። ለ23ዓመታት በዚያ መልክ የቆየችዉ የጃሜህ ጋምቢያ በአዳማ ባሮ አማካኝነት ጥምረት በፈጠሩ ተቃዋሚ ፓርቲዎች የጋራ ጥረት ወደ አዲስ ምዕራፍ ተሻግራለች። ፍርሃትም ሆነ ጭቆና የሌለባት ጋምቢያ፤ ተደብቆ ፖለቲካ የማይወራባት ጋምቢያ ሆናለች የሚለዉ የብዙዎች ተስፋ ነዉ። እንቅስቃሴ በሚበዛበት ምዕራባዊ መናፈሻ አካባቢ በሚገኘዉ የአዉቶቡስ መቆሚያ ሁለት ወጣቶች የተለያዩ ፓርቲዎች የመሠረቱት ጥምረት ይዘልቃል ወይስ አይዘልቅም በሚል የጋለ ክርክር ይዘዋል። በ20ዎቹ የዕድሜ መጀመሪያ የሚገኙት ወጣቶች በመሪነት የሚያዉቁት የጋምቢያዉን ገዢ ያህያ ጃሜህን ብቻ ነዉ። አሁን በግልጽ ለሀገራቸዉ መጻኤ ዕጣ እና ለአዲሲቱ ጋምቢያ ይነጋገራሉ። ስጋት ያደረባቸዉ ቤተሰቦች በጋዜጣ ላይ ዘመዶቻቸዉ ምን እንደገጠማቸዉ በይፋ ይጠይቃሉ። ማብራሪያም ይሻሉ። በፖለቲካ ጉዳይ የተከሰሱ ሰዎች ጉዳይ የሚመለከተዉ ባንጁል የሚገኘዉን የፍትህ ሚኒስቴር ነዉ። አዲሱ የጋምቢያ ፍትህ ሚኒስትር አቡበከር ታምባዱ እዉነት አጣሪ ኮሚሽን ማቋቋም ከሁሉም ቅድሚያ የሚሠጡት ተግባር ነዉ።
